# XI. Szervátültetettek Téli Világjátéka – Megnyitó Ünnepség

A 7 szervátültetett versenyző és 3 kísérőjük megérkezett a Kanadába, a Szervátültetettek Téli Világjátékának helyszínére.

A lesikló versenyek a Mount Norquay pályáin, az északi számok a Canmore Nordic Centrumban, kerülnek megrendezésre. A csapattagok ma megnézték mind az alpesi, mind az északi pályákat, és átmozgató edzést tartottak. A körülmények kitűnőek, kiváló minőségű friss hó van a pályákon.

Vasárnap este ünnepélyes megnyitóval kezdetét vette a XI. Szervátültetettek Téli Világjátéka.

Az ünnepély a világ minden részéből érkező csapatok zászlós felvonulásával kezdődött. Az ünnepélyen elsőként a vendéglátó város, Banff polgármester asszonya Karen Sorensen köszöntötte a résztvevőket. Beszédében elmondta, hogy a Téli Világjátékok egy nagyszerű alakalom az új élet ünneplésére, és a bizonyítéka annak, hogy szervátültetés után lehet teljes életet élni.

Ezután Chris Thomas a WTGF (World Transplant Games Federation) elnöke üdvözölte a résztvevő országokat, majd Breda Brown a Canadian Transplant Association elnökével együtt megnyitották a Játékokat. A sportolók eskütétele két nyelven, franciául és angolul is elhangzott.

A szabadtéri nyitóünnepélyt egy hamisítatlan western stílusban tartott fogadás követett, de a sportolóink hamar nyugovóra tértek, mert reggel mindannyian rajthoz állnak.

Hétfőn délelőtt az alpesi számok közül a Giant Slalom versenyét rendezik meg síben és snowboardban. Az északi számok közül délelőtt a snowshoeing, délután pedig az 5km-es sífutás versenyeire kerül majd sor.

# Szervátültetettek Téli Világjátéka – 1. versenynap

Izgalom és várakozás előzte meg a mai napot. Az alpesi versenyek közül a óriásműlesiklás versenyeit rendezék meg. A csapattagok magabiztos csúszással jó pozícióban várták a második futamot.

Az időjárás nem kedvezett a versenyzőknek, szakadó hóesésben került sor a futamokra. A sportolók alkalmazkodtak a rossz látási viszonyokhoz.

A két férfi és két női induló közül Végh Ágota, Kőműves Luca kategóriájukban mindketten a második helyen értek célba, Mátyás László harmadik helyen végzett az erős mezőnyben. Szendi János sajnos a második futamban egy nagyon jó pozícióban kicsúszott, így sajnos nem tudta a versenyt befejezni.

Szervánszky Zsolt élete első Téli Világjátékán kategóriájában megszerezte a saját és a magyar szervátültetett válogatott számára az első aranyérmet snowboard óriás műlesiklásban.

**Északi számok**

Az északi számok versenyei délelőtt a snowshoeing versenyekkel kezdődtek. A magyar csapatból Gelencsér Róbert állt rajthoz a 3 km-es táv leküzdésére, és kategóriájában két olasz versenyző mögött a harmadik helyen ért célba a viszonylag sík terepen, de nagyon mély hóban rendezett versenyen.

Az 5 km-es klasszikus sífutás versenyeire a Canmore Nordic Centerben került sor kora délután. Itt Berente Judit volt érdekelt, aki egyenletes tempójával korosztályának győztese lett.

# Szervátültetettek Téli Világjátéka – 2. versenynap

Csodálatos idő fogadta a versenyzőket, a csípős hideg ellenére gyönyörű napsütésben indultak útnak, mind a hat síelőnk készen állt a versenyzésre, snowboardozó versenyzőnk szerepe ma a szurkolás volt.

A szlalom verseny helyszínén igen nehéz pályatűzéssel szembesültek versenyzőink, hárman – Végh Ágota, Szendi János és Mátyás László – a csapatgyőzelem érdekében rizikót vállalva kockázatott az erős mezőnyben: mindhárman hibáztak, kaput vétettek, ezért diszkvalifikálták őket a szlalom versenyből.

Kőműves Luca ismét második helyen végzett kategóriájában.

Berente Juditnak az ötödik helyet sikerült megszerezni,

Gelencsér Róbert hatodik helyezést ért el.

A csapat a harmadik versenynapon újult erővel vág neki a parallel szlalom és a biatlon számoknak.